armvectores/hy_wikipedia_2023 huggingface dataset:
Գալիս եմ, Գալիս եմ

Գալիս եմ, Գալիս եմ, լեռ Գողթն գավառում՝ Մեսրոպավան գյուղից մոտ 2-3 կմ հարավ-արևմուտք, Մեսրոպավան գետի աջ կողմում։ Քարաժայռերով ու բուսականությունից զուրկ լեռ է, ծովի մակարդակից ունի 2187 մ բարձրություն։ 
Ավանդության համաձայն այս լեռան ստորոտում գյուղ է եղել, որի բնակիչները բարոյապես վատ համբավ են ունեցել։ Լեռը գյուղի բնակիչներին կարգի հրավիրելու համար 3 անգամ ձայնելով զգուշացրել է՝ «գալիս եմ, գալիս եմ…»։ Բայց նրանք ոչ մի ուշադրություն չեն դարձրել և շարունակել են իրենց վարքագիծը։ Այդ ժամանակ քարաժայռը փլվելով գյուղը ավերել է։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Սանգո

Սանգո (ճապ.՝ 三郷町 Սանգո-տյո), Ճապոնիայի Նառա պրեֆեկտուրայի Իկոմա գավառում գտնվող ավան։ Ավանի մակերեսը կազմում է 8,80 կմ², բնակչությունը՝ 23 476 մարդ, բնակչության խտությունը՝ 2667,73 մարդ/կմ²։


== Աշխարհագրական դիրք ==
Ավանը տեղակայված է Հոնսյու կղզու Կինկի տարածաշրջանի Նառա պրեֆեկտուրայում։ Այս ավանի հետ սահմանակցում են Յաո, Կաշիվարա քաղաքները և Հեգուրի, Իկարուգա, Օձի ավանները։


== Բնակչություն ==
Սանգո ավանի բնակչությունը կազմում է 23 476 մարդ (2014 թվականի հուլիսի 1-ի տվյալների համաձայն), իսկ խտությունը՝ 2667,73 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում թխկին, ծաղիկ՝ միամյա արևածաղիկը։


== Քույր քաղաքներ ==
 Միսատո (Սաիտամա, Ճապոնիա)
 Ազումինո (Նագանո, Ճապոնիա)


== Ծանոթագրություններ ==


== Արտաքին հղումներ ==
Ճապոնական Սանգո ավանի պաշտոնական վեբկայք(ճապոներեն)
Ես ուզում եմ ձեզ տեսնել

«Ես ուզում եմ ձեզ տեսնել» (գերմ․՝ «Ich will euch sehen», ռուս.՝ «Я хочу вас видеть»), 1978 թվականի ֆիլմ  (ԳԴՀ, ԽՍՀՄ), որը նկարահանել է ռեժիսոր Յանոշ Վեյչին։


== Սյուժե ==
1941 թվականի ձմեռ։ Գերմանացի զինվոր Ֆրիցը, հիասթափվելով պատերազմից, Սմոլենշչինայի անտառներում միանում է խորհրդային պարտիզանական ջոկատի։ Սկզբում պարտիզանները նրան չեն վստահում և թերահավատորեն են վերաբերվում նրան, բայց նրա մասնակցությունը վտանգավոր հետախուզական գործողություններին փոխում է նրա նկատմամբ վերաբերմունքը․ պարտիզանները նրան անվանում են «Վանյա», նա կարևոր առաջադրանք է կատարում և պարգևատրվում շքանշանով։ 1944 թվականին Ֆրից-Վանյան հայտնվում է ֆաշիստների ձեռքում, նրան մահապատժի են ենթարկում։


== Դերերում ==

Կադրից դուրս տեքստը կարդում է Ջերի Վոլֆը։


== Նկարահանումներ ==
Նկարահանումները տեղի են ունեցել Բելառուսի Յարշևիչի գյուղում, նկարահանումների համար տները հատուկ ծածկվել են ծղոտով, գյուղի բնակիչները մասնակցել են զանգվածային տեսարանների նկարահանումներին և էպիզոդիկ դերերում, օրինակ՝ պատերազմի վետերան Միխայիլ Մացկևիչը ուղեկցում է պարտիզանական գումակը, իսկ գյուղի դպրոցի գերմաներենի ուսուցիչ Ֆրանց Ֆրանցևիչ Սեդոյը կատարում է գերմանացի գնդապետի դերը։


== Ծանոթագրություններ ==


== Աղբյուրներ ==
Ich will euch sehen // Kino ist mehr als Film: die Jahre 1976—1990 / Peter Glass. — AG Verlag, 1999. — 295 с.
Filmanalyse Ich will euch sehen (1978, János Veiczi) // Die Antifaschismus-Thematik der DEFA: eine kultur- und filmhistorische Analyse / Anne Barnert. — Schüren, 2008. — 392 с. — стр. 77-87
Ich will euch sehen // DEFA կինոստուդիայի պաշտոնական կայք
Անդրեա Ռոտ

Անդրեա Ռոտ (անգլ.՝ Andrea Roth, սեպտեմբերի 30, 1967(1967-09-30), Վուդսթոք, Oxford County, Օնտարիո, Կանադա), կանադացի դերասանուհի։


== Կյանք և գործունեություն ==
Անդրեա Ռոտը ծնվել է Օնտարիո նահանգի Վուդստոկ քաղաքում և իր գործունեությունն սկսել է 1980-ական թվականներին՝ նկարահանվելով կանադական հեռուստասերիալներում։
Ռոթը մեծագույն համբավ է ձեռք բերել «Փրկիր ինձ» հեռուստասերիալում խաղացած Ջանեթ Գևինի դերով, որտեղ նա նկարահանվել է 2004-2011 թվականներին՝ շոուի հեռարձակման ողջ ընթացքում։ Սերիալի ավարտից հետո նա ստացել է երկրորդական դեր «Կրկնօրինակ» սերիալում, այնուհետև՝ «Հեղափոխություն» սերիալի գլխավոր դերերից մեկը, սակայն հետագայում փոխարինվել է Էլիզաբեթ Միտչելի կողմից։ Բացի դրանից նա նկարահանվել է «Պատերազմ», «Թերահավատ«, «Հավաքորդ» ֆիլմերում, ինչպես նաև հյուր է եղել այնպիսի սերիալներում, ինչպիսիք են «Ողջ մնալու համար», «Կապույտ արյուն» և «Օրենք և կարգուկանոն։ Հանցավոր մտադրություն»։


== Ֆիլմագրություն ==
1992 - Մարդկային սերմ / Seed People
1994 - Ռոբոկոպ / RoboCop
1996 - Աշխարհների խաչմերուկ / Crossworlds
2004 - Մահվան մայրուղին / Highwaymen
2005 - Սուրբ Ծնունդի հետապնդում / Chasing Christmas
2006 - Վերջին շրջադարձ / Last Exit
2007 - Պատերազմ / War
2008 - Հարսանեկան ջերմություն / Bridal Fever
2008 - Երկրորդ կանանց ակումբ / The Secret Lives of Second Wives
2008 - Մտածել ինչպես հանցագործ / Criminal Minds
2009 -  Թերահավատը / The Skeptic
2009 - Կոլեկցիոներ / The Collector
2009 - Ոսկե Ամանոր / A Golden Christmas
2010 - Կապույտ արյուն / Blue Bloods
2004-2011 - Փրկիր ինձ / Rescue Me
2011 - Գերուհի / Committed
2012 - Կրկնօրինակ / Ringer
2014 -  Մութ գաղտնիքներ / Dark Places


== Ծանոթագրություններ ==
Պլետենևկա (ավան, Վոլչանսկի շրջան)

Պլետենևկա (ուկրաիներեն՝ Плетенівка), ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1800 թվականին։
2001 թվականի տվյալներով Պլետենևկա ավանում բնակվում էր 124 մարդ։ Բնակավայրը զբաղեցնում է 10,26 կմ² տարածք։ Բնակչության խտությունը կազմում էր 12,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զավեն Պիպեռյան

Զավեն Պիպեռյան (1921, Ստամբուլ, Օսմանյան կայսրություն - հոկտեմբերի 4, 1984(1984-10-04), Ստամբուլ, Թուրքիա), հայ արձակագիր, հրապարակախոս, խմբագիր։


== Կենսագրություն ==
Նախնական կրթությունն ստացել է Արամյան-Ունճյան թաղային և Տիպար կրթարան (Սուլթանյան) վարժարաններում, ապա Ստամբուլի Սեն-Ժոզեֆ ֆրանսիական լիցեյում և Առևտրական դպրոցում։ Նրա առաջին պատմվածքը լույս է տեսել 1945 թ.-ին «Ժամանակ» օրաթերթում։ Աշխատակցել է պոլսահայ բոլոր թերթերին, հանդեսներին, տարեգրքին, այդ թվում «Երջանիկի տարեգրքին», գրելով գերազանցապես պատմվածքներ և հրապարակախոսական հոդվածներ։ Եղել է ետպատերազմյան տարիներին լույս տեսած «Նոր օր», «Ճառագայթ» և այլ առաջադիմական թերթերի խմբագրական կազմում։ 1949 թ.-ին փոխադրվել է Բեյրութ, երկար տարիներ աշխատել է «Զարթոնք» օրաթերթի խմբագրական կազմում։ 1960 թ.-ին վերարձել է Ստամբուլ։ Առանձին գրքերով լույս է ընծայած երկերն են՝ «Լկրտածը» (վեպ, 1959), «Ծովը» (պատմվածքներ, 1961), «Անկուտի սիրահարները» (վեպ, 1962), «Մեղապարտ ոսկին կամ աբեղայի մը գողգաթան» (ա. թ.): Հետմահու՝ 1984 թ.-ին լույս է տեսել նրա «Մրջյուններու վերջալույսը» ծավալուն վեպը։ Ֆրանսերենից կատարել է թարգմանություններ։ Օգտագործել է Նեմեսիս, Անի Ազատ, Սևանի մակուկավարը, Շիրակ և այլ ծածկանուններ։


== Ստեղծագործությունները ==
«Լկրտածը» (վեպ, 1959)
«Ծովը» (պատմվածքներ, հրատ. Կենտրոնական սանուց միության, 1961)
«Անկուտի Սիրահարներ» (վեպ, 1962, «Թօ» մատենաշար)
«Մրջիւններու Վերջալոյսը» (վեպ, 1984. ամբողջական հրատարակություն՝ 2007, հրատ․՝ «Արաս»)


== Գրականություն ==
Աշոտ Գաբրիելյան, Զավեն Պիպեռյանի հրապարակումները «Նոր օր»-ում։ «Գրական Սփյուռք» տարեգիրք, 2016, էջ 342-348։


== Ծանոթագրություններ ==
Սփիւռքահայ Արդի Գրականութիւն, էջ 519։
Սպասկայա (այլ կիրառումներ)

Սպասկայա, կարող է վերաբերել՝

Սպասկայա - գետ Ռուսաստանում, Սպասկայի վտակը
Սպասկայա - գյուղ Ուկրաինայի Չեռնովցիի մարզի Ստորոժինեցի շրջանում
Սևքար (Նռնաձոր)

Անվան այլ կիրառումների համար տե՛ս՝ Սևքար (այլ կիրառումներ)Սևքար, բլուր Սյունիքի մարզում, Արաքս գետի ձախափնյակում, Նռնաձոր գյուղից 2,5 կմ հարավ-արևելք։ Բարձրությունը 667 մ է։


== Ծանոթագրություններ ==
Յուննան

Յուննան (չին.՝ 雲南|云南|Yúnnán. «ամպամած հարավ»), նահանգ Հարավարևմտյան Չինաստանում։ Տարածությունը 380 հզ․ կմ² է, բնակչությունը՝ 28 մլն (1975 թվականի տվյալներով)։ Գրավում է գլխավորապես Յուի բարձրավանդակը։ Վարչական կենտրոնը Կունմինն է։


== Տնտեսություն ==
Տնտեսությունն ունի ագրարաինդուստրիալ բնույթ։ Մշակում են բրինձ, եգիպտացորեն, ցորեն, հնդկացորեն, կարտոֆիլ, կանճրակ, գետնընկույզ, ծխախոտ, թեյ, բամբակենի, շաքարեղեգ, արևադարձային այլ կուլտուրաներ։ Տարեկան ստանում են 2 բերք։
Բուծում են խոշոր եղջերավոր անասուններ (հիմնականում՝ գոմեշներ), խոզեր, կա շերամապահություն։ Արդյունահանվում է երկրի փայտանյութի 5%- ը, անագ, ցինկ, կապար, պղինձ, քարաղ, ածուխ, երկաթի հանքաքար։ Կա սննդի, տեքստիլ, անտառային, քիմական, ցեմենտի արդյունաբերություն, մետալուրգիա, մեքենաշինություն։ Տարածված է տնայնագործական արտադրությունը։


== Ծանոթագրություններ ==


== Արտաքին հղումներ ==
Юньнань на muhranoff.ru
Տերնավկա (գյուղ, Իզյասլավի շրջան)

Անվան այլ կիրառումների համար տե՛ս՝ ՏերնավկաՏերնավկա (ուկրաիներեն՝ Тернавка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Տերնավկա գյուղում բնակվում էր 506 մարդ։ Բնակավայրը զբաղեցնում է 2777 կմ² տարածք։ Բնակչության խտությունը կազմում էր 182,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիժևկա (գյուղ, Պոչինկովսկի շրջան)

Անվան այլ կիրառումների համար տե՛ս՝ Ռիժևկա (այլ կիրառումներ)Ռիժևկա (ռուս.՝ Рыжевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամ Ռամազյան

Արամ Ռամազյան (դեկտեմբերի 6, 1978(1978-12-06), Երևան, Հայկական ԽՍՀ, ԽՍՀՄ), հայ բռնցքամարտիկ, ամենաթեթև քաշային կարգի ներկայացուցիչ։
Հանդես է եկել Հայաստանի բռնցքամարտի հավաքականում 1990-ականների կեսերից մինչև 2000-ականների սկիզբ, աշխարհի առաջնությանում և Եվրոպայի առաջնության բրոնզե մեդալակիր է, միջազգային նշանակության մրցաշարերի հաղթող և մեդալակիր, Սիդնեյի ամառային օլիմպիական խաղերի մասնակից է։ 2003-2008 թվականներին հանդես է եկել նաև պրոֆեսիոնալ մակարդակում։


== Կենսագրություն ==
Արամ Ռամազյանը ծնվել է 1978 թվականի դեկտեմբերի 6-ին, Հայկական ԽՍՀ-ի Երևան քաղաքում։


=== Սիրողական կարիերա ===
Միջազգային մրցաշարերում իր նորամուտը նշել է 1995 թվականի խաղաշրջանում` մասնակցելով Հունգարիայում Եվրոպայի պատանեկան առաջնությանը։ Մեկ տարի անց ուղևորվել է Կուբա` Աշխարհի պատանեկան առաջնությանը մասնակցելու համար։
Մեծահասակների մրցումներում միջազգային մակարդակի առաջին հաջողությանը հասել է 1997 թվականին, երբ Հայաստանի ազգային հավաքականի հիմնական կազմում մասնակցել է Բուդապեշտում անցկացված աշխարհի առաջնությանը։ Այդտեղ նա բրոնզե մեդալ է նվաճել ամենաթեթև քաշային կարգում` կիսաեզրափակիչ փուլում պարտվելով ռուսաստանցի Ռայիմկուլ Մալախբեկովին։
1998 թվականին հասել է Մինսկում կայացած Եվրոպայի առաջնության քառորդ եզրափակիչ և նվաճել է Պեկինում կայացած Աշխարհի առաջնության բրոնզե մեդալ։
1999 թվականին դարձել է Նեապոլում կայացած միջազգային «Տրոֆեո Իտալիա» մրցաշարի և Աթենքում կայացած Ակրոպոլիսի Գավաթի արծաթե մրցանակակիր, Բուխարեստի «Ոսկե գոտի» առաջնությունում գրավելէ երրորդ տեղը, Հյուսթոնում մասնակցել է համաշխարհային առաջնությանը։
2000 թվականին նվաճել է Հալեում կայացած Քիմիայի գավաթի արծաթե մեդալ և Տամպերում կայացած Եվրոպայի առաջնության բրոնզե մեդալ, որտեղ կիսաեզրափակիչ փուլում պարտվել է Թուրքիայի ներկայացուցիչ Աղասի Ագագյուլօղլուին։ Մի շարք հաջող ելույթներից հետո հնարավորություն է ստացել երկիրը ներկայացնել Սիդնեյի օլիմպիական խաղերում, սակայն հենց առաջին մենամարտում մինչև 54 կգ քաշային կարգում 9:12 հաշվով պարտվել է վրացի Թեյմուրազ Խուրցիլավային և միանգամից դուրս է մնացել մեդալների համար պայքարից։
Սիդնեյի օլիմպիադայից հետո Ռամազյանը որոշ ժամանակ շարունակել է մնալ Հայաստանի բռնցքամարտի հավաքականի կազմում և շարունակել է մասնակցել խոշոր միջազգային մրցաշարերին։ 2001 թվականին մասնակցել է Gee-Bee միջազգային մրցաշարին Հելսինկիում, իսկ 2003 թվականին նվաճել է Վարշավայում կազմակերպված Ֆելիքս Շտամի հիշատակի մրցաշարի բրոնզե մեդալ։


=== Պրոֆեսիոնալ կարիերա ===
Հեռանալով Հայաստանի հավաքականից` 2003-2008 թվականներին Արամ Ռամազյանը փոփոխական հաջողություններով պրոֆեսիոնալ մակարդակում հանդես է եկել Ֆրանսիայում։ 
2005 թվականի դեկտեմբերին հանդիպել է աշխարհի բազմակի չեմպիոն, անպարտելի վենեսուելացի Էդվին Վալերոյին (16-0)` առաջին ռաունդում նոկաուտով պարտություն կրելով։ Ընդհանուր առմամբ նա պրոֆեսիոնալ ռինգում անցկացրել է 22 մենամարտ, որոնցից 14-ը հաղթել է, 6-ը` պարտվեց, իսկ երկուսի դեպքում արձանագրվել է ոչ-ոքի։


== Ծանոթագրություններ ==


== Արտաքին հղումներ ==
Արամ Ռամազյան – օլիմպիական վիճակագրությունը Sports-Reference.com կայքում (անգլ.)
Արամ Ռամազյան(անգլ.) — պրոֆեսիոնալ մենամարտերի վիճակագրություն BoxRec կայքում։
Արամ Ռամազյանը (անգլ.) էջը Միջազգային օլիմպիական կոմիտեի կայքում
Դոնսկոյ (Զերնոգրադի շրջան)

Անվան այլ կիրառումների համար տե՛ս՝ Դոնսկոյ (այլ կիրառումներ)Դոնսկոյ (ռուս.՝ Донской), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Դոնսկոյի գյուղական համայնքի վարչական կենտրոնն է։
Կամեննայա Բալկա (այլ կիրառումներ)

Կամեննայա Բալկա, կարող է վերաբերել՝

Կամեննայա Բալկա - գյուղ Ռուսաստանի Ռոստովի մարզի Չերտկովսկի շրջանում
Կամեննայա Բալկա - գյուղ Ռուսաստանի Դաշնության Ռոստովի մարզի Օռլովսկի շրջանում
Կիետի (այլ կիրառումներ)

Կիետի, կարող է վերաբերել՝

Կիետի - կոմունա Իտալիայում, գտնվում է Աբրուցո մարզում՝ Կիետի գավառում
Կիետի - գավառ Իտալիայի Աբրուցո մարզում
Օոստեռբու

Օոստեռբու (էստ․՝ Österby), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Համմուրաբի թագավորի օրենքներ

Համմուրաբի թագավորի օրենքները (Համմուրաբիի կոդեքսը) լավ պահպանված հնադարյան օրենքների հավաքածու է, որը ստեղծվել է մ․ թ․ ա․ 1790-ին Բաբելոնում։ Այն ուժի մեջ է դրվել Բաբելոնի թագավոր Համմուրաբիի կողմից։ Օրենքները հայտնաբերվել են XX դարի սկզբներին հայտնաբերած մարդու հասակի չափերին հասնող սև քարե սյան վրա (ստելա), որի մակերեսը ծածկված է եղել սեպագրերով։ Համմուրաբի թագավորի օրենքները բաղկացած են 282 օրենքներից, որոնք տարբեր պատիժներ էին սահմանում` ըստ մարդկանց հասարակարգային դիրքի, կամ կախված այն բանից, թե օրենք խախտողը ազատ մարդ է, թե ստրուկ։
Համմուրաբին հասկանում էր, որ զենքի ուժով ստեղծած պետությունը չէր կարող երկար գոյատևել, եթե այն ներսից ամուր չլիներ։ Ուստի անհրաժեշտ էր մտցնել գրավոր օրենքներ և նրանցով կարգավորել կյանքի բոլոր բնագավառները։ Համմուրաբին հանձնարարեց հավաքել երկրում գործող բոլոր բանավոր և գրավոր օրենքներն ու դրանց հիման վրա կազմել օրենսգիրք։ Համմուրաբիի օրենսգիրքը մեծ դեր ունեցավ Բաբելոնի քաղաքական և տնտեսական կյանքի զարգացման համար։ Օրենսգրքի հեղինակությունն այնքան մեծ էր, որ հետագայում այն հաշվի էին առնում Առաջավոր Ասիայի բոլոր պետությունները օրենքներ ընդունելու ժամանակ։ Համմուրաբիի օրենքները փորագրվել են 9 մ բարձրությամբ բազալտե սյան վրա։
Համմուրաբին թագավորել է Բաբելոնում մ․ թ․ ա․ 1792-1750 թվականներին։ Նա իրեն է ենթարկել ամբողջ Միջագետքը և Բաբելոնական թագավորության համար սահմանել միասնական օրենքներ։


== Համմուրաբի թագավորի օրենքներից հատվածներ ==
«Ես՝ Համմուրաբիս, աստվածների կողմից նշանակված առաջնորդս, թագավորներից ամենաառաջինը, եփրատյան գյուղերի նվաճողը, ճշմատություն և արդարություն դրեցի երկրի շուրթերին։
Այսուհետև․

Եթե մարդը գողանա տաճարի կամ թագավորի գույքը, նրան պետք է սպանել․ ով կընդունի գողացած գույքը, նույնպես պետք է սպանել։
Եթե մարդը գողանա ստրուկին կամ ստրկուհուն, նրան պետք է սպանել։
Եթե մարդը թաքցնի փախած ստրուկին, նրան պետք է սպանել։
Եթե մեկը կտրի ստրուկի խարանը, նրա մատները պետք է կտրել։
Եթե մարդը սպանի ուրիշի ստրուկին, նա պետք է ստրուկի դիմաց տա ստրուկ։
Եթե մարդը սպանի ուրիշի եզը, նա պետք է եզան դիմաց տա եզ։
Եթե մարդը ունի պարտք, նրա կինը, որդին կամ դուստրը պետք է 3 տարի ստրկության մեջ լինեն, չորրորդ տարում նրանց պետք է ազատ արձակեն։
Եթե մարդն իր հավասարին ապտակի, նա պետք է վճարի տուգանք։
Եթե մարդը ապտակի իրենից բարձրին (այսինքն մեծատոհմիկ աստիճանավորի, քրմին), պետք է նրան 60 անգամ հարվածել եզան կաշվից պատրաստած մտրակով»։Եզրափակման մեջ ասված է․

«Ես՝ Համմուրաբիս, արդարադատ թագավոր եմ, որին Արևի աստվածը շնորհել է օրենքներ։ Իմ խոսքերը հիանալի են, իմ գործերը՝ աննման»։


== Ծանոթագրություններ և աղբյուրներ ==


== Արտաքին հղումներ ==
Օրենքների գիտական թարգմանությունը անգլերեն
Օրենքների թարգմանությունը ռուսերեն
Ավստրիայի դրոշ

Ավստրիայի դրոշը իրենից ներկայացնում է կարմիր, սպիտակ, և կարմիր գույներով (վերևից ներքև), հավասարաչափ հորիզոնական շերտեր ունեցող ուղղանկյուն պաստառ, լայնքի և երկայնքի 2։3 հարաբերակցությամբ։


== Լեգենդ ==

Ըստ լեգենդի՝ դրոշի տեսքը հորինվել է Խաչակրաց արշավանքների ժամանակ Ավստրիայի հերցոգ Լեոպոլդ V-ի կողմից։ Արյունարբու մարտերից մեկից հետո հերցոգի երթի սպիտակ համազգեստը պատվել է արյունով, բայց երբ նա հանել է իր գոտին, պարզվել է, որ վերջինիս տակ արյունը չի թափանցել, և արդյունքում մնացել է սպիտակ շերտ։ Հարցոգին այնքան է դուր եկել այդ գույները, որ նա հետագայում այդ երանգները տեղափոխեց թագավորական դրոշակ։


== Ծանոթագրություններ ==
Յուկալիկուլևո (գյուղ, Կիգինսկի շրջան)

Անվան այլ կիրառումների համար տե՛ս՝ ՅուկալիկուլևոՅուկալիկուլևո (ռուս.՝ Юкаликулево, բաշկիրերեն՝ Йүкәлекүл), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 682 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոռե դե Պիչենարդի

Տոռե դե Պիչենարդի (իտալերեն՝ Torre de' Picenardi) կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 1839 մարդ, խտությունը կազմում է 108 մարդ/կմ²։ Տարածքը գրավում է 17 կմ²։ Էլեկտրոնային փոստ՝ 26038։ Հեռախոսային կոդ՝ +39 0375։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0375 94102
Էլեկտրոնային հասցե՝ comtorrepic@tin.it
Գլխավոր կայք՝ http://www.comune.torredepicenardi.cr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կուտկովսկի գյուղական խորհուրդ (Խարկովի մարզ)

Կուտկովսկի գյուղական խորհուրդ  (ուկրաիներեն՝ Кутьківська сільська рада), Ուկրաինայի Խարկովի մարզի Դվուրեչանսկի շրջանում։
2001 թվականի տվյալներով Կուտկովսկի գյուղական խորհրդում բնակվում էր 860 մարդ։ Բնակավայրը զբաղեցնում է 66.88 կմ² տարածք։ Բնակչության խտությունը կազմում էր 12.86 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աշոտ Հարությունյան (այլ կիրառումներ)

Աշոտ Հարությունյան անունը կարող է վերաբերել հետևյալ անձանց.

Աշոտ Հարությունյան (պատմաբան), պատմաբան, պատմական գիտությունների դոկտոր։
Աշոտ Հարությունյան (ագրոքիմիկոս), ագրոքիմիկոս։ Գյուղատնտեսական գիտությունների դոկտոր, պրոֆեսոր։
Աշոտ Հարությունյան (ճարտարագետ), արտադրության կազմակերպիչ, գյուտարար։ ՀԽՍՀ վաստակավոր ճարտարագետ։
Աշոտ Հարությունյան (քանդակագործ), քանդակագործ։
Աշոտ Հարությունյան, Armenian Navy Band նվագախմբի տրոմբոնիստ
Կորուսյալ ճամբարը

Կորուսյալ ճամբարը (անգլ.՝ Camp Nowhere), 1994 թվականի ամերիկյան կատակերգություն՝ նկարահանված ռեժիսոր Ջոնաթան Պրինցի կողմից։ Գլխավոր դերերում են Ջոնաթան Ջեքսոնը, Քրիստոֆեր Լլոյդը, Մելոդի Քեյը, Էնդրյու Քիգենը, Մարնե Փեթերսոնը, Ուենդի Մակենան և Քեյթ Մալգրյուն։
Ֆիլմի պրեմիերան կայացել է 1994 թվականի օգոստոսի 26-ին։ Համաշխարհային վարձույթ ֆիլմը դուրս չի եկել։
Ֆիլմի գովազդային կարգախոսն է. «This summer, kids rule»:


== Սյուժե ==
Մորիս Հիմելը տեղեկանում է այն մասին, որ նրան ցանկանում են ուղարկել ամառային ճամբար։ Նա ընկերների հետ որոշում է խաբել ծնողներին և իր ու իր ընկերների համար կազմակերպել անմոռանալի ամառ։ 


== Հետաքրքիր փաստեր ==
Ֆիլմը դարձել է Ջեսիկա Ալբայի դերասանական դեբյուտը։ Սկզբնական շրջանում նրան 2 շաբաթով հրավիրեցին զանգվածային տեսարաններին մասնակցելու համար, իսկ ավելի ուշ նա ստացավ ամբողջական կերպար ներկայացնող դեր։


== Դերերում ==
Ջոնաթան Ջեքսոն -  Morris 'Mud' Himmel
Քրիստոֆեր Լլոյդ -   Dennis Van Welker
Մելոդի Քեյ -  Gaby Nowicki
Էնդրյու Քիգան -  Zack Dell
Մարնե Փեթերսոն -  Trish Prescott
Ուենդի Մակենա -  Dr. Celeste Dunbar
Տոմա Ուիլսոն -  Lt. Eliot Hendricks
Հիլարի Թակ -  Բեթի Ստոլեր


== Ծանոթագրություններ ==


== Արտաքին հղումներ ==
Կորուսյալ ճամբարը ֆիլմը Internet Movie Database կայքում
Թերեգվանի

Թերեգվանի (վրաց.՝ თერეგვანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Քարելից հեռու է 5 կմ։


== Ծանոթագրություններ ==
Յուրչենկովո (գյուղ, Չուգուևի շրջան)

Անվան այլ կիրառումների համար տե՛ս՝ ՅուրչենկովոՅուրչենկովո (ուկրաիներեն՝ Юрченкове), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1645 թվականին։
2001 թվականի տվյալներով Յուրչենկովո գյուղում բնակվում էր 485 մարդ։ Բնակավայրը զբաղեցնում է 3,19 կմ² տարածք։ Բնակչության խտությունը կազմում էր 152,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեստեռու դի Էնտրի Ռիուս

Դեստեռու դի Էնտրի Ռիուս (պորտ.՝ Desterro de Entre Rios), համայնք Բրազիլիայում՝ Մինաս Ժերայս նահանգի կազմում։ Գտնվում է Բելու Օրիզոնտի նահանգում։ Մտնում է Կոնսելյրու Լաֆայետի գավառի կազմի մեջ։ Բնակչությունը կազմում է 6794 մարդ՝ 2006 թվականի տվյալներով։ Գրավում է 370,122 կմ2 տարածք։ Բնակչության խտությունը կազմում է՝ 18,4 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 22.269.339,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.274,90 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,704 (տվյալները ՄԱԿ-ի զարգացման ծրագրի)։
Ավետիք (անձնանուն)

Անվան այլ կիրառումների համար տե՛ս՝ Ավետիք (այլ կիրառումներ)Ավետիք, հայկական արական անուն։ Առաջացել է հայերեն ավետիք «բարի լուր» բառից։ Անվան Ավետիս տարբերակը լայնորեն գործածվում է արևմտահայերի շրջանում։ Կրճատ ձևերն են՝ Ավտիս, Վիտիս, Վիտի, Ավիս, Ավետ, Ավո։ Գործածվում է 12-րդ դարից։


== Գործածություններ ==
Ավետիս, քառասուն վկաներից մեկը, ով նահատակվեց Սեբաստիայում։
Ավետ քահանա, ով Միջագետքում սովի ժամանակ, վաճառեց իր ունեցվածքը և բաժանեց սովահարներին և սկսեց ճգնական կյանք վարել։
Ավետիս երեց, ով 1171 թվականին Մանազկերտի Խազղունք գյուղի Ստեփանոս քահանայից գնեց մի հին Ավետարան և նվիրեց եկեղեցուն։
Ավետիս, գրիչ, 1176 թվականին Կամրջաձորի վանքում առաջնորդ Քրիստափորի հրամանով ընդօրինակեց Սամուել Անեցու ժամանակագրությունը։


== Ծանոթագրություններ ==
Շույուխ Թահթանիի շրջան

Շույուխ Թահթանիի շրջան (արաբ․՝ ناحية شيوخ تحتاني‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Այն ալ-Արաբի գավառի 4 շրջաններից մեկը։
Վարչական կենտրոնն է Շույուխ Թահթանի քաղաքը։ 2004 թվականի մարդահամարի տվյալներով շրջանը ունի 43,861 բնակչություն։ Տարածքը կազմում է 318.86 կմ2։


== Ծանոթագրություններ ==
Վիկտոր Միրզայանց

Վիկտոր Հայկի Միրզայանց (մայիսի 9, 1946, Կուրգան Տյուբե, Տաջիկստան - 1997/1998, Մոսկվա, ՌԴ), խորհրդային հայ օպերատոր, կինոռեժիսոր, Տաջիկստանի Լենինի անվան մրցանակի դափնեկիր (1980), Տաջիկստանի արվեստի վաստակավոր գործիչ (1989), ԽՍՀՄ կինեմատոգրաֆիստների միության անդամ (1977)։ Պարգևատրվել է Տաջիկական ԽՍՀ Գերագույն խորհրդի պատվոգրով։


== Կենսագրություն ==
Վիկտոր Միրզայանցը ծնվել է 1946 թվականին Կուրգան Տյուբեում։ 1971 թվականին ավարտել է ՎԳԻԿ-ի օպերատորական ֆակուլտետը՝ Լեոնիդ Կոսմատովի արվեստանոցը։
1965 թվականից աշխատել է Տաջիկֆիլմ ստուդիայում որպես կինոօպերատորի օգնական, իսկ 1971 թվականից՝ գեղարվեստական ֆիլմերի օպերատոր-բեմադրիչ, ռեժիսոր։ Բազմիցս ընտրվել է Տաջիկստանի կինեմատոգրաֆիստների միության խորհրդի անդամ։
1990-ական թվականների սկզբին տեղափոխվել է Ռուսաստան, մահացել է Մոսկվա քաղաքում։


== Փառատոներ ==
21-րդ Համամիութենական կինոփառատոնի դիպլոմ «Քավում» (Искупление) ֆիլմի համար (1988, Բաքու)
Ասիայի, Աֆրիկայի և Լատինական Ամերիկայի երկրների 20-րդ միջազգային կինոփառատոնի դիպլոմ «Քավում» (Искупление) ֆիլմի համար (1988, Տաշքենդ)


== Ֆիլմագրություն ==


=== Ռեժիսոր ===


=== Օպերատոր ===


==== Գեղարվեստական ֆիլմեր ====


==== Փաստագրական ֆիլմեր ====


== Ծանոթագրություններ ==


== Արտաքին հղումներ ==
Վիկտոր Միրզայանցի մասին Ժամանակակից Ռուսաստան կայքում
Երկիր ավետյաց (ֆիլմ, 1975)

Երկիր ավետյաց (լեհ.՝ Ziemia obiecana), լեհական ֆիլմ-դրամա, որ 1974 թվականին նկարահանել է ժամանակակից լեհ նշանավոր կինոռեժիսոր Անջեյ Վայդան Նոբելյան մրցանակի դափնեկիր լեհ գրող Վլադիսլավ Ռեյմոնտի նույնանուն վեպի հիման վրա (վերնագիրն ունի հեգնական երանգ)։ Գործողությունները ծավալվում են 19-րդ դարի 80-ական թվականներին, արդյունաբերական Լոձ քաղաքում, դեռևս հում կապիտալիզմի պայմաններում։ Երեք ընկեր՝ լեհ շլյախտիչի զավակ Կարոլ Բորովեցկին (Դանիել Օլբրիխսկի), գերմանացի ֆաբրիկատիրոջ որդի Մաքս Բաումը (Անջեյ Սևերին) և հրեա Մորից Վելտը (Վոյցեխ Պշոնյակ) մտադրվում են հիմնել իրենց սեփական ֆաբրիկան։ Եվ, ինչպես սովորաբար է լինում, անհրաժեշտ նախնական կապիտալի կուտակումն ուղեկցվում է բարոյական զգալի կորուստներով։ Մորիցը, ստիպված, դիմում է վտանգավոր արկածախնդրության, Կարոլը զոհաբերում է իր սերը, սիրուհուն, որ հրեա մեծահարուստի կին էր, օգտագործում է որպես միջոց անձնական հաջողության հասնելու համար, կեղծ վկայություն է տալիս Աստվածաշնչի վրա երդվելով... Կինոնկարի վերջում հարստացած, բայց հոգեպես ընկած, խեղաթյուրված հերոսները հրաման են տալիս գնդակոծելու բողոքի ցույցի դուրս եկած բանվորներին։
Վայդան ներկայացրել է քաղաքի ցնցող պատկերը՝ կողտոտ ու վտանգներով լեցուն ֆաբրիկաներով և մեծահարուստների ցուցադրական-շքեղ տներով՝ զուրկ ճաշակից ու կուլտուրայից : Կինոռեժիսորը գնացել է Չարլզ Դիքենսի, Էմիլ Զոլայի, Մաքսիմ Գորկու ոտնահետքերով։ Ֆիլմում զգացվում է  նաև  գերմանացի էքսպրեսիոնիստների՝ Կնոպֆի, Մայդների, Գրոշի ազդեցությունը, ովքեր իրենց ստեղծագործություններում արտացոլել են սոցիալական բողոքը։
2015 թվականին Լոձի Լեհական կինեմատոգրաֆիայի թանգարանի անցկացրած հարցումների արդյունքներով Երկիր ավետյաց ֆիլմը առաջին տեղն է զբաղեցրել բոլոր ժամանակների լեհական լավագույն կինոնկարների ցանկում։


== Պարգևներ ==
1975 թվականին Մոսկվայի միջազգային 9-րդ կինոփառատոնում «Երկիր ավետյաց» կինոնկարն արժանացել է ոսկե մրցանակի։ Ֆիլմը առաջադրվել է «Օսկար» կինոմրցանակի «Լավագույն օտարալեզու ֆիլմ» անվանակարգում։
1975 թվականին Գդանսկում անցկացված լեհական խաղարկային ֆիլմերի 2-րդ փառատոնում «Երկիր ավետյաց»-ին շնորհվել է գլխավոր՝ «Ոսկե առյուծներ» մրցանակը։ Բացի այդ, մրցանակներ են ստացել կինոդերասան Վոյցեխ Պշոնյակը («Տղամարդու դերի լավագույն կատարում» անվանակարգում՝ Մորից Վելտի կերպարը վարպետորեն մարմնավորելու համար), բեմադրող նկարիչ Թադեուշ Կոսարևիչը, երաժշտության հեղինակ,  կոմպոզիտոր Վոյցեխ Կիլարը (ֆիլմում հնչող վալսը նրա լավագույն ստեղծագործություններից մեկն է համարվում)։
1976 թվականին Վալյադոլիդի կինոփառատոնում Անջեյ Վայդայի «Երկիր ավետյաց»-ը արժանացել է «Ոսկե հասկ» մրցանակի։


== Տես նաև ==
Լեհական կինեմատոգրաֆիայի դպրոց


== Ծանոթագրություններ ==


== Արտաքին հղումներ ==
Земля обітована(անգլ.) ֆիլմը Internet Movie Database կայքում
Կիյտենզաս

Կիյտենզաս (ռուս.՝ Кыйтензас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մրրասու գետի ձախ ափին՝ 82 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Renault Arkana

Renault Arkana, Renault ընկերության կոմպակտ ամենագնացը։ Մոդելի պրիեմերիան կայացել է 2018 թվականի օգոստոսին MIAS-2018 ավտոսրահում։ Մեքենան պետք է դառնար Renault ապրանքանիշի նոր համաշխարհային մոդելը։ Այն հիմնված է խորապես արդիականացված Global Access հարթակի վրա, որն օգտագործվում է Renault-ի այնպիսի մեքենաներում, ինչպիսիք են Renault Duster-ը (թարմացումից հետո) և Renault Logan-ը (պլատֆորմի նախորդ սերունդը)։ Սերիական արտադրությունը կատարվել է Մոսկվայի Renault Russia գործարանում, իսկ ավելի ուշ ամենագնացը հայտնվել է այլ երկրների շուկաներում։


== Նկարագրություն ==
Arkana անունը ծագել է լատիներեն arcanum բառից, որը թարգմանվում է որպես գաղտնիք։
Մեքենան համալրված է շարժիչի երկու տարբերակով, որոնցից մեկը լիովին նոր տուրբո լիցքավորվող էներգաբլոկն է՝ Renault H5H կամ Renault TCe150, որը զարգացնում է մինչև 150 ձիաուժ հզորություն և 250 Նմ պտտույտ, որը մշակվել է Renault-ի և Daimler-ի ինժիներների կողմից։ Մեքենան հասանելի է երկու տիպի հաղորդակով՝ առջևի և լրիվ։ 
Վաճառքի սկզբում Renault Arkana-ի գինը սկսվում էր մոտ 19 000 դոլարից։ Renault Arkana-ի և Renault Duster-ի (TCe150) շարժիչը վերահզորացվել է և դարձել է հարկային տեսանկյունից շահավետ։ Arkana-ի և Renault Captur-ի վրա այս շարժիչը տեղադրվում է միայն փոփոխիչով։
Renault Arkana-ն ունի երկվորյակ մոդել՝ Samsung XM3՝ նույն անիվային բազայով և նման դիզայնով։ Բայց XM3-ը կառուցված է այլ հարթակի վրա՝ CMF-B։
2020 թվականի սեպտեմբերին ներկայացվել է մեքենայի տարբերակը եվրոպական շուկայի համար։ Ի տարբերություն ռուսական տարբերակի՝ եվրոպական մոդելը կառուցված է CMF-B հարթակի վրա։ 


== Անվտանգություն ==
2019 թվականին մեքենան ռուսական ARCAP վարկանիշի մեթոդոլոգիայի հիման վրա անցել է վթարի թեստ 16-ից հավաքելով 15,8 միավոր։ 


== Ծանոթագրություններ ==


== Արտաքին հղումներ ==
Arkana-ն Renaultի պաշտոնական կայքում
Գորկովո (գյուղ, Նեդրիգայլովի շրջան)

Գորկովո (ուկրաիներեն՝ Горькове), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Գորկովո գյուղում բնակվում էր 118 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրանսֆերային պատուհան

Տրանսֆերային պատուհանը ժամանակաշրջան է, որի ընթացքում ֆուտբոլային ակումբները կատարում են գործարքներ (պայմանագրեր են կնքում ֆուտբոլիստների հետ, վաճառում են իրենց ֆուտբոլիստներին և այլն)։ Ամեն տարի բացվում է 2 տրանսֆերային պատուհան։ Առաջինը առաջնության վերջում (հունիսի կեսերին կամ վերջին), երկրորդը՝ առաջնության ընդմիջման ժամանակ (հիմնականում հունվարի 1-ից 31-ը)։ Տրանսֆերային պատուհանները բացվում են որոշակի ժամանակով։ Առաջինը չպետք է տևի ավել քան 12 շաբաթը, իսկ երկրորդը՝ 4 շաբաթը։
2002/03 թթ. Եվրախորհրդի և ՈՒԵՖԱ-ի շնորհիվ եվրոպական 51 ֆուտբոլային լիգաներում ներդրվեց նույն տրանսֆերային համակարգը։
Համաձայն այդ համակարգի ֆուտբոլիստների տրանսֆերները կարող են իրականացվել միայն այն ժամանակ, երբ տրանսֆերային պատուհանը բաց է։ Տարբեր երկրների միջև ֆուտբոլիստի տրանսֆերը հնարավոր է այն դեպքում, երբ տրանսֆերային պատուհանը բաց է ֆուտբոլիստին ընդունող երկրում։ Ինչ վերաբերում է ֆուտբոլիստների պայմանագրերին, ապա դրանք կարող են ավարտվել ցանկացած ժամանակ, սակայն մեկ այլ ակումբ այդ ֆուտբոլիստները չեն կարողանա տեղափոխվել այնքան ժամանակ, քանի դեռ չի բացվել տրանսֆերային պատուհանը։


==== Տրանսֆերային պատուհանները տարբեր երկրներում ====


== Արտաքին հղումներ ==
Regulations on the Status and Transfer of Players Տրանսֆերային պատուհանի հիմնական կանոնները Archived 2019-04-15 at the Wayback Machine.
Ի՞նչ է տրանսֆերային պատուհանը
Մեթոդ

Մեթոդը (հին հունարեն՝ μέθοδος - ճանապարհ դեպի հետազոտություններ կամ գիտելիքներ, μετά- + ὁδός «ուղի» բառերից) այն հնարքներն ու միջոցներն են, որոնք ուղղված են օբյեկտի ուսումնասիրությանը։ Մեթոդ բառը ունի հունական ծագում և թարգմանաբար նշանակում է նպատակին հասնելու միջոց, եղանակ և ուղի:։


== Տարբեր մեթոդներ ==
Վերլուծական մեթոդ
Դեդուկտիվ մեթոդ
Դիալեկտիկական մեթոդ
Ինդուկտիվ մեթոդ
Ինտուիտիվ մեթոդ
Գիտական ​​մեթոդ
Ընդհանրացված մեթոդ
Փորձարարական մեթոդ


== Ծագումնաբանությունը ==
Մարդու պրակտիկ և տնտեսական գործունեությունը կանոնավորող ճանաչողական սկզբունքների միջոցների, մոտեցումների հնարքների ամբողջություն։ Գիտակական ճանաչողության մեթոդները դասակարգվում են՝ 

ըստ կիրառության բնագավառի։ Այս հիմքի վրա տարբերակվում են՝
մասնավոր գիտական
համագիտական մեթոդներ
ըստ իմացության տարբեր մակարդակների դրանց կիրառության.
էմպիրիկ իմացության մեթոդներ
տեսական իմացության մեթոդներ


== Տես նաև ==
Ալգորիթմ
Ինֆորմատիկա
Մեթոդաբանություն
Մեթոդներ ժամանակակից փիլիսոփայություն


== Արտաքին հղումներ ==
Մոդելավորումը որպես գիտական ճանաչողության մեթոդ
(4391) Բալոդիս

(4391) Բալոդիս (անգլ.՝ Balodis), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 21-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,388062 ա. մ., առավելագույնը մոտենում է 1,8752 ա. մ. հեռավորության վրա և հեռանում 2,9009 ա. մ.։ Արեգակի շուրջ մեկ ամբողջական պտույտ է կատարում 1347,93 երկրային օրվա ընթացքում, իր ուղեծրով շարժվելով միջինում 0,267077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4391) Բալոդիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտաշես Տեր-Մարտիրոսյան

Արտաշես Մկրտչի Տեր-Մարտիրոսյան  (1892, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 12, 1937(1937-12-12), Մոսկվա, ԽՍՀՄ), հայ բանաստեղծ, գրական քննադատ, խորհրդային հեղափոխական-կուսակցական գործիչ, ԽՍՀՄ գրողների միության անդամ (1934), ԽՄԿԿ անդամ (1917)։
Պատմաբան-հնագետ Հ․ Մարտիրոսյանի հայրը։


== Կենսագրություն ==
1912 թվականին ավարտել է Ալեքսանդրապոլի առևտրական ուսումնարանը, սովորել Մոսկվայի առևտրական ինստիտուտում, զուգահեռ՝ դասախոսություններ լսել տեղի համալսարանի պատմաբանասիրական ֆակուլտետում։
1917 թվականին մեկնել է Վրաստան, կատարել ընդհատակյա խորհրդային–հեղափոխական աշխատանք, որի համար բանտարկվել է։ Ազատվել է 1919 թվականին։ Ալեքսանդրապոլում մասնակցել է Մայիսյան ապստամբությանը և ձերբակալվել։ Մինչև 1924 թվականը կուսակցական աշխատանքի է եղել Երևանում, Թիֆլիսում, այնուհետև 1924 թվականին փոխադրվել է  Մոսկվա, ուր ապրել է մինչև կյանքի վերջը։ Մոսկվայում գրականագիտական հոդվածներով աշխատակցել է ռուսական մամուլին։ Իր բանաստեղծություններում Տեր-Մարտիրոսյանը անդրադարձել է սիրո, բնության, հոգու տվայտանքների թեմատիկային։ Նրա բանաստեղծություններից երկուսը Վալերի Բրյուսովը թարգմանել և զետեղել է «Հայ պոեզիան․․․» անթոլոգիայում։
Տեր-Մարտիրոսյանը գրել է գրաքննադատական հոդվածներ, գրախոսականներ, որոնք տպագրվել են Երևանի և Թիֆլիսի հայ պարբերական մամուլում («Մարտակոչ», «Պրոլետար» և այլն)։
Մահացել է 1937 թվականին։ Մահազդի մեջ «Իզվեստիա» թերթը նրան անվանել է «սովետական գրականության աչքի ընկնող գործիչներից մեկը»։ 
Թաղվել է Մոսկվայի Նովո-Դևիչի գերեզմանատանը։
IPad Air

iPad Air, ինտերնետ պլանշետ, որը ներկայացվել է Apple ընկերության կողմից 2013 թվականի հոկտեմբերի 22-ին։


== Պլանշետի ցուցադրում ==
iPad Air-ը ներկայացվել է 2013 թվականի հոկտեմբերի 22-ին Սան Ֆրանցիսկի ժամանակակից արվեստի կենտրոնում, Apple ընկերության "We still have a lot to cover" խորհագրով ցուցադրման ժամանակ։ Պլանշետը ներկայացրեց մարկետինգային գծով նախկին տնօրեն Ֆիլ Շիլլերը։ Մեծ աղմուկ բարձրացրեց պլանշետի անունը՝ «iPad Air»-ը, քանի-որ ոչ մեկ չէր սպասում նման շրջադրաձի։


== iPad-ի 4-րդ սերունդի հիմնական տարբերություններ ==
iPad Air-ը ստացել է iPad mini-ին համապատասխանող նոր դիզայն։ Շնորհիվ դրա այն դարձել է ավելի փոքր և ավելի թեթև։ Ինչպես նաև պալնշետը 2 մմ-ով ավելի բարակ է։ iPad Air-ում տեղադրված է 1,4 ԳՀց հաճախականությամբ աշխատող Apple A7 պրոցեսսոր, այն հիմնված է 64-բիթային համակարգի հիման վրա, ինչպես նաև այն օժտված է հավելյալ Apple M7 պրոցեսսորով, որը հավաքում և մշակում է տվյալներ աքսելերոմետրից, կոմպասից և այն։ Սա արվել է հիմնական պրոցեսսորի վրաից բեռնումը թեթևացնելու և մարտկոցի ծախսը քչացնելու համար։ Ինչպես նաև տեղադրված է 6-րդ սերնդի Imagination Technologies PowerVR G6430 պրոցեսսոր։ Տարբերություններից մեկն էլ այն է, որ պլանշետու տեղադրված են ստերիո ձայնարկիչներ։


== Տեխնիկական բնութագիր ==
Սարքի կաղապարի վրա տեղադրված են 5 մեխանիկական ստեղներ՝ «Home», «Power», ձայնի կարգավորման (+/-) ստեղները և ինչպես նաև անձայն ռեժիմը միացնող ստեղնը։
Պլանշետը թողարկվում է երկու տարբերակով՝ Wi-Fi only և Wi-Fi+Cellular։ Բոլոր տարբերակներում էլ կա Wi-Fi 802.11 a/b/g/n և Bluetooth 4.0 տեխնոլոգիան։
iPad Air-ը վաճառվում է 16, 32, 64 և 128 ԳԲ ներքին հիշողությամբ, առանց ընդլայնման հնարավորության։ Պլանշետում տեղադրված է 64 բիթային կառուցվածքով աշխատող Apple A7 պրոցեսսոր։ Այն իր մեջ պարունակում է երկու 1,4 ԳՀզ միջուկ։ Համեմատած iPhone 5s-ի հետ պրոցեսսորը հզորացվել է 100 ՄՀզ-ով։
Պլանշետում տեղարված է 2 տեսախցիկ՝ 5 ՄՓ iSight հիմնական տեսախցիկ, որը ունակ է նկարել Full HD 1080p վիդեո և 1,2 ՄՓ առջև FaceTime HD տեսախցիկ։ Սարքի էկրանը ունի 2048 x 1536 կետայնություն։
Պլանշետի ներսում տեղադրված է 32,9 Վտ/ժ հզորությամբ մարտկոց։
Apple-ի հաղորդմամբ պլանշետը մեկ լիցքավորումով ունակ է 10 ժամ ձայնարկել տեսանյութ, 140 ժամ ձայն, և մնալ սպասման ռեժիմում ավելի քան մեկ ամիս։
iPad Air-ը հասանելի է երկու գույնով՝ «Space Gray» և «Silver»։


== Հավաքածու ==
iPad Air
Lightning to USB connector
12W USB Power Adapter
Թղթաբանություն
Apple սթիկերներ (2 հատ)


== Ծանոթագրություններ ==


== Ссылки ==
iPad-ի տեխնիկական բնութագիրը Apple-ի կայքում
iPad Air և Apple-ի այլ պլանշետների տեխնիկական բնութագրերի համեմատական աղյուսակ
iPad Air // Apple, 01-11-2017
VirtualBox

VirtualBox (Oracle VM VirtualBox), վիրտուալիզացիայի ծրագրային ապահովում հետևյալ օպերացիոն համակարգերի համար՝ Microsoft Windows, Linux, FreeBSD, Mac OS X, Solaris/OpenSolaris, ReactOS, DOS և այլն։


== Պատմություն ==
Ծրագիրը ստեղծվել է Innotek ընկերության կողմից օգտագործելով source կոդը՝ Qemu-ն. Առաջին հրապարակային տարբերակը VirtualBox-ի դուրս եկավ 2007 թվի Հունվարի 15ին. 2008 թվի փետրվարին Innotek-ը ձեռք է բերվել Sun Microsystems ընկերության կողմից, միևնույնն է Virtual Box-ի բաշխման մոդելը չի փոխվել։2010 թվի հունվարին Sun Microsystems–ը ձեռք է բերվել Oracle ընկերության կողմից, բաշխման մոդելը մնաց նույնը։


== Հիմնական հնարավորությունները ==
Խաչաձև հարթակ
Մոդուլային
USB 2.0 աջակցություն, երբ սարքը ընդունող մեքենաները մատչելի են OS-ի համար (միայն սեփականատեր տարբերակում)
64-bit աջակցություն հյուրընկալված համակարգերին (սկսած 2.0 տարբերակից), նույնիսկ 32-bit համակարգերում (սկսած 2.1 տարբերակից, դրա համար պահանջվում է աջակցություն Վիրտուալիզացիայի տեխնոլոգիա պրոցեսորով)
SMP աջակցություն հյուրընկալված համակարգերին (սկսած 3.0 տարբերակից, դրա համար պարտադիր է աջակցություն վիրտուալիզացիայի տեխնոլոգիա պրոցեսորով)
Ներկառուցված RDP-սերվեր, և հաճախորդիաջակությունը USB-սարքեր RDP-ի վերեվում (միայն սեփականատեր տարբերակում)
Ապարատային 3D արագացման փորձագիտական աջակցություն (OpenGL, DirectX 8/9 (wine կոդի օգտագործմամբ ) (միայն 32 բիտանոց Windows XP и Vista)), հյուրընկալված DOS / Windows 3.x / 95 / 98 / ME 3D արագացման աջակցությունը նախատեսված չէ։
Կոշտ սկավառակի աջակցություն VMDK (VMware) և VHD (Microsoft Virtual PC), հաշված snapshots (սկսած 2.1 տարբերակից)
iSCSI Աջակցություն (միայն սեփականատեր տարբերակում)
Աուդիո վիրտուալիզացիայի աջակցություն (մրցում AC97 կամ SoundBlaster 16 կամ Intel HD Audio)
Տարբեր տեսակի ցանցային փոխազդեցուփյունների աջակցություն (NAT, Host Networking via Bridged, Internal)
Վիրտուալ մեքենայի պահպանված շղթայի իրավիճակների աջակցություն (snapshots), որոնք կարող են ուղղում ստանալ ցանկացած հյուրընկալված համակարգից։
Shared Folders աջակցություն, ֆայլերի փոխանակման համար համակարգերի միջև (Windows 2000, Linux և Solaris).
Desktop-ի ինտեգրման աջակցություն (seamless mode) սերվերային կամ հյուրընկալված OS
Հնարավորություն կա ընտրել ինտերֆեյսի լեզուն։


== Փաթեթ ==
Մինչև 4.0.0 տարբերակը կային 2 տարբերակ, որոնք տարբերվում էին լիցենզիաով և ֆունկցիոնալությամբ. Սկսած 4.0.0 տարբերակից փակ բաղադրիչները տեղափոխվեցին առանձին փաթեթ (Extension Pack):
Հիմնական տարբերակը ամբողջությամբ բաց է ըստ լիցենզիայի GNU GPL, համապատասխանաբար չկան օգտագործման սահմանափակումներ. Փաթեթ պարունակում է փակ բաղադրիչներ և տարածվում է սեփականատեր լիցենզիաով PUEL:

RDP սերվեր - թույլ է տալիս հեռակա դձևով միանալ վիրտուալ համակարգին ցանկացած RDP կլիենտով;
USB աջակցություն - թույլ է տալիս USB սարք միացնել վիրտուալ մեքենաjին;
Intel PXE boot ROM - օպերացիոն համակարգի բեռնում ցանցի միջոցով. Օգտագործվում էDISKLESS կայան ստեղծելու համար։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
VirtualBox-ի էջը Oracle սայտում (անգլ.)
Զոլոտարևկա (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Զոլոտարևկա (այլ կիրառումներ)Զոլոտարևկա (ռուս.՝ Золотаревка), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բարիլո-Կրեպինսկի գյուղական համայնքի կազմի մեջ։
Սադարակ

Սադարակ (հայերեն՝ Սանդրուք, ադրբ.՝ Sədərək), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Սադարակի շրջանում։ Այն գտնվում է վարչական շրջանի ծայր հյուսիս-արևելքում, Սադարակի հարթավայրում։ Գյուղի բնակչությունը զբաղվում է հացահատիկային մշակաբույսերով, խաղողագործությամբ և անասնապահությամբ։ Գյուղում կա գինեգործարան, երկու միջնակարգ դպրոց, մեկ հիմնական դպրոց, մանկապարտեզ, տեխնիկական ստեղծագործական կենտրոն, մշակութային տուն, մշակույթի ակումբ, գրադարան, մանկական երաժշտական դպրոց, հիվանդանոց, սանիտարահամաճարակաբանական կայան, հեռուստատեսային հաղորդիչ և երեք մզկիթ։ Գյուղն ունի 7,260 բնակչություն։


== Ստուգաբանություն ==
Գյուղի անվան ստուգաբանության երեք տարբեր վարկած կա։ Որոշ հետազոտողների կարծիքով, «Սադարակ» Sədərək անունը գալիս է պարսկերեն «se dərə» (երեք հովիտ), կամ «sed rəng» (հարյուրավոր գույներ) բառերից։ Ժողովրդական ստուգաբանության համաձայն, «Sederek»-ը նշանակում է «sel gerek» (ջրհեղեղի ենթարկված)։ Այլ հետազոտողներ հավատում են, որ  «Səgrək» անունը, որը հիշատակվում է «Դեդե Կորկուտի գիրք» դյուցազնագրքում, վերափոխվել է «Sederek»-ի որպես տեղանուն։ Բայց, ըստ վերջին ուսումնասիրությունների, «Սադերեկ» անունը գալիս է արաբերեն «Sədər» (ճաբար) անունից՝ լրացուցիչ «ək» վերջածանցով։ Ենթադրվում է, որ գյուղը հիմնադրվել է նախկին ռազմական ճամբարի տարածքում։


== Աշխարհագրություն ==
Գյուղը գտնվում է Նախիջևանի Ինքնավար Հանրապետության ծայր հյուսիսում, Արաքս գետի ձախ ափին, Հայաստանի պետական սահմանից ոչ հեռու (մոտ 1500 մետր), իսկ Թուրքիայի պետական սահմանից հեռու է մոտ 10 կմ։


== Տնտեսություն ==
Տնտեսությունը սերտորեն կապված է թուրքական ձեռնարկությունների հետ։


== Հուշարձաններ ==
Գյուղում կա երեք մզկիթ, երեքն էլ գտնվում են գյուղամիջում։ Ամենավաղ կառուցված մզկիթը թվագրվում է 1843 թվականին, երկրորդը կառուցվել է 1892 թվականին, վերջին մզկիթը կառուցվել է 1909 թվականին։


== Հայտնի անձինք ==
Գյուղում է ծնվել ադրբեջանցի կենսաբան Ալի Հասան օղլի Ալիևը։
Գյուղում է ծնվել քիմիկոս-տեխնոլոգ, գիտնական, քիմիական գիտությունների դոկտոր Միրկազմիմ Ջալալ օղլի Սեիդովը։


== Ծանոթագրություններ ==
Ջասթիս Ուինսլոու

Ջասթիս Ջոն Ուինսլոու (անգլ.՝ Justice Winslow, մարտի 26, 1996(1996-03-26), Հյուստոն) ամերիկացի պրոֆեսիոնալ բասկետբոլիստ, հանդես է գալիս NBA-ի Մեմֆիս Գրիզլիս ակումբում։ Մինչ NBA տեղափոխվելը նա Դյուք Կապույտ Սատանաների համար, NCAA-ում խաղում էր թեթև հարձակվողի դիրքում։


== Ավագ դպրոցի կարիերա ==
Ջասթիսը խաղում էր Սթ. Ջոհնն Տեխասի դպրոցում արդեն 4 տարի։ Նա սկսեց և ավարտեց իր կարիերան այնտեղ։ 2013 թվականին նա Տեխասի լավագույն խաղացողն էր, հավաքելով միջինում 27,5 միավոր, կատարելով միջինում 13,6 անդրադարձ, 3,5 արդյունավետ փոխանցում, 2,1 արգելափակում և 1,8 խլում։


== Պրոֆեսիոնալ կարիերա ==
2015 թվականի NBA-ի դրաֆում Ջասթիսը ընտվեց 10-րդ համարի ներքո Մայամի Հիթ ակումբի կողմից։ 2015 թվականին նա իր պայմանագիրը կնքեց Մայամի Հիթ ակումբի հետ։ Ջասթիսը հավաքեց իր ռեկրդային 15 միավորը և կատարեց 3 արդյունավետ փոխանցում ինդիանայի հետ խաղում, որտեղ նրանք հաղթանակ տարան։ Նրա ամենալավ խաղը մրցաշրջանում եղել է Ինդիանայի դեմ, որտեղ նա հավաքեց 13 միավոր և կատարեց 8 անդրադարձ։


== Արտաքին հղումներ ==

Justise Winslow at draftexpress.com
Justise Winslow at goduke.com
Ջասթիս Ուինսլոու Թվիթթերում
Պյոտմես

Պյոտմես՝ կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 6282 մարդ (ըստ 2010 թվականի դեկտեմբերի 31-ի)։ Տարածքը կազմում է 82,58 կմ²։ Պաշտոնական կոդ՝ 09 7 71 156։


== Ծանոթագրություններ ==


== Արտաքին հղումներ ==
Պաշտոնական կայք
Սևա (Վախվինա Լևայայի վտակ)

Անվան այլ կիրառումների համար տե՛ս՝ Սևա (այլ կիրառումներ) Սևա  (ռուս.՝ Сева ), գետ Ռուսաստանում, հոսում է Կամչատկա երկրամասում։ Գետի երկարությունը 33 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000013352


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յամնոե (այլ կիրառումներ)

Յամնոե, կարող է վերաբերել՝

Յամնոե - գյուղ Ուկրաինայի Սումիի մարզի Վելիկա-Պիսարևկայի շրջանում
Յամնոե - գյուղ Ռուսաստանի Վորոնեժի մարզի Ռոմոնսկի շրջանի կազմում
Մալչիգեյվիս

Մալչիգեյվիս (ռուս.՝ Мальчигейвис), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Շապկինա գետի ձախ ափին՝ 197 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082233
Կոդը ըստ հիդրոլոգիական հետազոտության (ՌԴ) — 103008223
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Խան-Սելերի

Խան-Սելերի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
(7684) Մարիոֆերերո

(7684) Մարիոֆերերո (անգլ.՝ Marioferrero), աստերոիդ աստերոիդների հիմնական գոտում։ Հայտնաբերվել է 1997 թվականի մարտի 3-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 2,794733 ա. մ., առավելագույնը մոտենում է 2,6409 ա. մ. հեռավորության վրա և հեռանում 2,9486 ա. մ.։ Արեգակի շուրջ մեկ ամբողջական պտույտ է կատարում 1706,51 երկրային օրվա ընթացքում, իր ուղեծրով շարժվելով միջինում 0,210957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7684) Մարիոֆերերո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրեի երկիր

Անդրեի երկիր (նորվ.՝ Andrée Land), տարածք Նորվեգիային պատկանող Սվալբարդ կղզեխմբի Արևմտյան Շպիցբերգեն կղզում։
Անդրեի երկիրը տեղակայված է կղզում հյուսիս-արևմուտքում՝ Վիդֆյորդի և Վուդֆյորդի միջև։ Տարածքի հյուսիսային մասը իրենից ներկայացնում է բարձրավանդակ (մինչև 700 մ), իսկ հարավային մասը՝ սեղանաձև լեռներ (մինչև 1367 մ)։ Անդրեի երկիրը ծածկված է ավազաքարերով, սիլուտրյան Դևոնի ժամանակաշրջանների թերթաքարերով։ Տարածքի մեծ մասը պատված է սառցադաշտերով։
Տարածքը իր անունը ստացել է ի պատիվ հյուսիսի հետազոտող շվեդ Սալոմոն Ավգուստ Անդրեի:.


== Ծանոթագրություններ ==
Գյոզալդարա Թաթարական

Գյոզալդարա Թաթարական, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 748 կովկասյան թաթար բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Պիրսկանոյա

Պիրսկանոյա (ռուս.՝ Пирсканоя), գետ Ռուսաստանում, հոսում է Կարելական ինքնավար հանրապետությունում և Պիտկյարանտսկի շրջանում։ Գետաբերանը տեղակայված է Մալիոյա գետի աջ ափին՝ 4 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011129
Հիդրոլոգիական ուսումնասիրությունների կոդը - 102001112
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.